OpenLLM-France/wikimedia huggingface dataset:
# Primera Nació Canupawakpa Dakota

La Primera Nació Canupawakpa Dakota (dakota Čanupawakpa Dakhóta Oyáte) es troba a la reserva Oak Lake - 59A (una parcel·la de terra més petita i no desenvolupada 59B està situada al Nord de la 59A vora Scarth (Manitoba)). La llengua de la Primera Nació és el dakota (un dialecte sioux) i que està afiliada a la Nació Dakota Great Buffalo. La comunitat té un alt nivell de retenció cultural i lingüística i té llaços molt forts amb altres properes Primeres Nacions Dakota, com la Primera Nació Birdtail Sioux, Primera Nació Dakota Plains, i Primera Nació Sioux Valley. Té una població total de 670 habitants (2014), dels quals 290 viuen a la reserva, d'uns 10,5 km² i que està envoltada pel Municipi Rural de Pipestone.
Canupawakpa, com totes les reserves Dakota del Canadà, no han signat cap tractat amb el govern del Canadà.

## Referències

* Canupawakpa Dakota First Nation Arxivat 2012-02-03 a Wayback Machine., web de la nació

## Enllaços externs

* Youtube Channel
* The Great Buffalo Nation Dakota Website Arxivat 2012-04-26 a Wayback Machine.
* Mapa de la Primera Nació Canupawakpa Dakota a Statcan Arxivat 2013-07-01 a Wayback Machine.
# Primera Nació Dakota Plains

La Primera Nació Dakota és una entitat de Primeres Nacions de la Nació Dakota wahpeton situada al sud-oest de Portage la Prairie, Manitoba. Fa frontera una mica més gran amb la Primera Nació Long Plain, així com amb el municipi rural de Portage la Prairie i el municipi rural de South Norfolk. El 2006 tenia 240 habitants dels quals 150 vivien en una reserva de 5,3 km².

## Enllaços externs

* Mapa de la reserva Dakota Plains 6A a Statcan Arxivat 2015-04-02 a Wayback Machine.

## Referències

* Dakota Plains First Nation
# Quirotònia

Quirotònia (grec antic: χειροτονία) era una de les dues maneres de votar a les assemblees atenenques. Una era per recompte de vots i una altra a mà alçada.
La quirotònia era la votació més freqüent i es feia a mà alçada. El vot secret només s'usava quan l'assumpte afectava a persones en concret, per fixar-ne la condemna o l'absolució, o el final d'una pena, especialment l'atímia o pèrdua dels drets de ciutadania, i també l'import d'una multa, l'atorgament de la ciutadania a desconeguts o el desterrament d'un ciutadà per ostracisme. L'a quirotònia es feia servir a les assemblees públiques on s'elegien magistrats, per les declaracions de guerra o de pau, i en algunes ocasions on es votaven lleis, però principalment per a judicis.
Per alçar les mans l'herald anunciava que s'havia d'aixecar la mà en cas d'estar d'acord en una cosa; després feia el mateix perquè aixequessin la mà els que pensaven el contrari. Cada vegada es comptaven les mans i el president declarava quin era el resultat.

## Referències

* ↑ Smith, William (ed.). «Cheirotonia». A Dictionary of Greek and Roman Antiquities (1890). [Consulta: 18 febrer 2023].

## Bibliografia

* Rhodes, Peter J. (Durham). "Cheirotonia." Brill's New Pauly., 2012. [Consulta 18 de febrer de 2023]
# Processament tèrmic ràpid

El processament tèrmic ràpid (amb acrònim anglès RTP) és un procés de fabricació de semiconductors que escalfa les oblies de silici a temperatures superiors als 1.000 °C durant no més d'uns segons. Durant el refredament, les temperatures de les oblies s'han de reduir lentament per evitar dislocacions i trencaments de les oblies a causa del xoc tèrmic. Aquestes velocitats d'escalfament ràpides sovint s'aconsegueixen amb làmpades o làsers d'alta intensitat. Aquests processos s'utilitzen per a una gran varietat d'aplicacions en la fabricació de semiconductors, inclosa l'activació de dopants, l'oxidació tèrmica, el reflux de metalls i la deposició química de vapor.
Un dels reptes clau en el processament tèrmic ràpid és la mesura i el control precisos de la temperatura de l'oblia. La supervisió de l'ambient amb un termoparell només s'ha fet factible recentment, ja que les altes velocitats de rampa de temperatura impedeixen que l'oblia arribi a l'equilibri tèrmic amb la cambra de procés. Una estratègia de control de temperatura implica pirometria in situ per efectuar el control en temps real. S'utilitza per fondre el ferro amb finalitats de soldadura.
El recuit tèrmic ràpid (RTA) en processament tèrmic ràpid és un procés utilitzat en la fabricació de dispositius semiconductors que consisteix a escalfar una sola oblia alhora per afectar les seves propietats elèctriques. Els tractaments tèrmics únics estan dissenyats per a diferents efectes. Les oblies es poden escalfar per activar dopants, canviar les interfícies de substrat pel·lícula a pel·lícula o pel·lícula a oblia, densificar pel·lícules dipositades, canviar l'estat de les pel·lícules cultivades, reparar els danys de la implantació d'ions, moure dopants o conduir dopants d'una pel·lícula a una altra pel·lícula.o a un altre substrat d'oblia.

## Referències

* ↑ «Rapid Thermal Anneal (RTA), Rapid Thermal Processing (RTP)» (en anglès). https://semiengineering.com.+[Consulta: 19 febrer 2023].
* ↑ Lynn Fuller. «Rapid Thermal Processing (RTP)». Rochester Institute of Technology, March 27, 2010.
* ↑ «Rapid Thermal Processing - an overview | ScienceDirect Topics» (en anglès). https://www.sciencedirect.com.+[Consulta: 19 febrer 2023].
* ↑ «Rapid Thermal Processing» (en anglès). https://mattson.com.+[Consulta: 19 febrer 2023].
# Puigsagordi (Centelles)

* Per al turó proper a Centelles, vegeu Puigsagordi (Balenyà)
Puigsagordi és un nucli del municipi de Centelles (Osona). Està situat a l'oest de Centelles, a la pista que puja al turó de Puigsagordi, del qual pren el nom. El turó és del municipi de Balenyà. És un turó molt estimat pels hostaletencs, tot i que està situat a Centelles. Territorialment, és de Balenyà.
# Rafael Ramis Togores

Rafel Ramis Togores (Palma, 1893 - Palma, 1973) va ser un periodista mallorquí que treballà en els diaris La Almudaina i El Día.

## Biografia

Va néixer a Palma el 1893. A l'entorn de 1915 va ser ajudant de la secció de Ciències de l'Escola Normal de Magisteri. El 1923, fou membre fundador de l'Associació per la Cultura de Mallorca. Entre les dues guerres mundials participà com a observador en diversos congressos de minories nacionals en representació de Mallorca. En el mateix període també va ser president de la Unió Velocipèdica Balear i entrà en el Rottary Club. El febrer de 1936, formà part del comitè organitzador de la Comunitat Cultural Catalano-Balear. També signà el manifest de la Resposta al Missatge dels Catalans el juny del mateix any.
La carrera periodística de Ramis començà com a redactor de La Almudaina. També exercí de corresponsal a Mallorca de La Veu de Catalunya. El 1921 participà en la fundació del diari El Día, del qual també fou redactor. El 1958, se li concedí el premi Ciutat de Palma de Periodisme. Morí a Palma el 1973. Té un carrer dedicat a la ciutat.

## Publicacions

* Cladera Palmer, Mateu; Horrach Puig, Pedro Juan; Ramis Tugores, Rafel. Homenaje a la memoria de D. Miguel Porcel Riera. Palma: Talleres Gráficos de José Tous, 1950.
* Ramis Tugores, Rafael;.(1958). "Toponimia de la ciudad nueva" a Circular de la Cámara Oficial de la Propiedad Urbana de la Provincia de Baleares 37 (1958).
* Costa Ferrer, José; Heredero Clar, Eusebio; Ramis Togores, Rafel. Santiago Rusiñol en el recuerdo. Palma: Luis Ripoll, 1982.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 14. Palma: Promomallorca, p. 186. ISBN 84-8661702-2.
# Província de Daykundi

La província de Daykundi o Deykandi (persa: دایکندی) també Daikondi, Dāykondī o Daikundi és una divisió administrativa de l'Afganistan amb capital a Nili, a 320 km de Kabul, en el país hazara, territori anomenat Hazaradjat (Hazaristan). La província de Daykundi es va formar el 28 de març de 2004, segregada de la província d'Oruzgan amb els districtes del nord de majoria o molta població hazara; un dels districtes, el de Gizab, tenia majoria de població paixtu. El 2006 Gizab fou segregat de la província i reincorporat a Oruzgan. No hi va haver presència estrangera fins que el febrer del 2007 es van produir unes inundacions. Els talibans van reaccionar i hi va haver combats al final del 2007. La superfície de la província és de 18.088 km² i la població de 477.544 habitants. Els hazares formen el 86% de la població seguits dels paixtus amb el 8% i els balutxis amb el 3% (altres també un 3%).

## Districtes

Districtes de la província de Daykundi :
| Districte | Notes |
| Ishtarlay | Creat el 2004 segregat de Daykundi (abans districte convertit en província) |
| Kajran | Transferit d'Orūzgān el 2004 |
| Khadir | Creat el 2004 segregat de Daykundi |
| Kiti | Transferit d'Oruzgan i creat dins el districte de Kajran el 2004, separat el 2006 |
| Miramor | Transferit d'Oruzgan i creat dins el districte de Shahristan el 2004, separat el 2006 |
| Nili | Creat el 2004 segregat de Daykundi |
| Sangi Takht | Creat el 2004 segregat de Daykundi |
| Shahristan | Transferit d'Oruzgan el 2004 |

## Referències

* ↑ «Daykundi». ésAdir. [Consulta: 17 maig 2024].
* ↑ Afghanistan Geographic & Thematic Layers
# Puntioplites falcifer

Puntioplites falcifer és una espècie de peix cipriniforme de la família dels ciprínids.

## Morfologia

Els mascles poden assolir els 40 cm de longitud total.

## Distribució geogràfica

Es troba a la conca del riu Mekong.

## Referències

* 1 2 FishBase (anglès)
* ↑ Sokheng, C., C.K. Chhea, S. Viravong, K. Bouakhamvongsa, U. Suntornratana, N. Yoorong, N.T. Tung, T.Q. Bao, A.F. Poulsen i J.V. Jørgensen 1999. Fish migrations and spawning habits in the Mekong mainstream: a survey using local knowledge (basin-wide). Assessment of Mekong fisheries: Fish Migrations and Spawning and the Impact of Water Management Project (AMFC). AMFP Report 2/99. Vientiane, Laos, P.D.R.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Rainboth, W.J. 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, Itàlia. 265 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Python Software Foundation License

La Python Software Foundation License, o PSFL per les seves sigles en anglès, és una llicència de programari lliure permissiva, a l'estil de la llicència BSD, és a dir, que compleix amb els requisits OSI per ser declarada llicència de programari lliure, a més, és compatible amb la llicència GPL. A diferència de la llicència GPL, i com la majoria de llicències tipus BSD, la llicència PSFL no és una llicència copyleft, i permet modificacions del codi font, així com la creació de treballs derivats, sense requerir que ni les modificacions ni els treballs derivats hagin de ser al seu torn de codi obert. La llicència PSFL està dins de les llistes de llicències aprovades tant per la Free Software Foundation com per l'Open Source Initiative.
Les versions més antigues de Python es trobaven sota l'anomenada Python license, que era incompatible amb la GPL. La raó adduïda per la FSF per aquesta incompatibilitat és que en la llicència s'estipulava que "aquesta llicència de Python es regeix per les lleis de l'Estat de Virginia, als Estats Units d'Amèrica, mentre que la GPL no admet això".
El 2001, l'any en què el creador de Python, Guido van Rossum, va canviar la llicència per arreglar aquesta incompatibilitat, va ser guardonat amb el premi " FSF Award for the Advancement of Free Software ".

## Referències

* ↑ «License of Python 1.6b1 through 2.0 and 2/1» (en anglès). Various Licenses and Comments about Them.
* ↑ 2001 al Programari Awards.

## Enllaços externs

* Python License.
* Open Source Initiative.
# Mas del Moix

El Mas del Moix és un mas situat al municipi de Blancafort a la comarca catalana de la Conca de Barberà.

## Referències

* ↑ «Mas del Moix | enciclopèdia.cat». [Consulta: 20 novembre 2021].
# Circolo Nautico Posillipo

El Circolo Nautico Posillipo és un club poliesportiu italià al barri de Posillipo de la ciutat de Nàpols, a la Campània.
Es va fundar el 1925 amb el nom de Circolo Nautico Giovinezza. S'hi practiquen esports nàutics i aquàtics, a més d'esgrima, tennis i triatló.

## Palmarès en waterpolo

* Lliga de Campions
** Campions (3): 1996-97, 1997-98, 2004-05
* Copa LEN
** Campions (1): 2014-15
* Recopa d'Europa
** Campions (2): 1987-88, 2002-03
* Supercopa d'Europa
** Campions (1): 2005
** Finalistes (2): 1988, 2015
* Campionat italià:
** Campions (11): 1985, 1986, 1988, 1989, 1993, 1994, 1995, 1996, 2000, 2001, 2004
* Copa italiana:
** Campions (1): 1987

## Enllaços externs

* [ Circolo Nautico Posillipo - Lloc web oficial]
# Mas del Molinàs

El Mas del Molinàs és una masia d'Amposta inclosa a l'Inventari del Patrimoni Arquitectònic de Catalunya.

## Descripció

La masia és formada per un cos principal rectangular, amb planta, un pis i golfes i altres cossos adossats, d'una sola planta i coberts a un vessant, utilitzats com a magatzems.
El cos central és cobert a quatre vessants, amb teula. A la façana principal presenta finestres grans allindades, un balcó al centre del primer pis i una porta gran a la planta baixa, amb arc allindanat de maó i pedres carreuades als muntants. Al davant té un porxo sostingut per una doble filera de pilars poligonals fets amb maó. Antigament es tractava només d'una estructura de ferros per a sostenir l'emparrat però actualment al damunt s'hi ha col·locat una uralita. El material és predominantment maçoneria, el maó és col·locat als muntants d'obertures i els arcs allindanats. Als angles del cos principal hi ha carreus de pedra, probablement reaprofitats d'una altra construcció.
Conserva, davant de la casa, moles i dipòsits de pedra, així com una biga de fusta de l'antic molí.

## Història

Va ser un dels masos més importants del terme d'Amposta.

## Referències

* 1 2 3 4 «Mas del Molinàs». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 30 agost 2014].
# Normes d'intervenció

Normes d'intervenció (original: Rules of Engagement) és una pel·lícula estatunidenca dirigida per William Friedkin, estrenada el 2000 i doblada al català.

## Argument

Terry Childers es comença a fer vell. Per les seves qualitats de soldat, marxa al Iemen. La seva missió: evacuar l'ambaixada americana assetjada per esvalotadors. Després d'haver perdut 3 soldats, és obligat a disparar contra la gernació.
Mancat de sort, l'operació és un fiasco mediatitzat, Terry Childers passa per un tribunal marcial. Apel·la a un vell amic al qui ha salvat la vida al Vietnam, el coronel Hayes Hodges.

## Repartiment

* Tommy Lee Jones: Cor. Hayes "Hodge" Hodges
* Samuel L. Jackson: Cor. Terry L. Childers
* Guy Pearce: Major Mark Biggs
* Ben Kingsley: Ambaixdor Mourain
* Bruce Greenwood: National Security Advisor Bill Sokal
* Anne Archer: Mrs. Mourain
* Blair Underwood: capità Lee
* Philip Baker Hall: General H. Lawrence Hodges
* Dale Dye: General Perry
* Amidou: Dr. Ahmar
* Mark Feuerstein: Tom Chandler
* Richard McGonagle: Jutge Coronel E. Warner
* Baoan Coleman: Coronel Binh Le Cao
* Nicky Katt: Hayes Hodges III
* Ryan Hurst: capità Hustings
* Gordon Clapp: Harris
* Hayden Tank: Justin Mourain
* Ahmed Abounouom: Jimi
* William Gibson: Hodges' Radioman
* Tuan Tran: Translator
* John Speredakos: Advocat
* Scott Alan Smith: Advocat
* Jihane Kortobi: Noieta
* David Lewis Hays: NCO Bailiff
* Peter Tran: Cor. Cao's Radioman
* Bonnie Johnson: Mary Hodges
* Jason C. West: Childers' Radioman
* Mohamed Attifi: Tariq
* Zouheir Mohamed: Aziz
* Chris Ufland: Ambaixador Aide

## Crítica

El Comitè Americano-àrab contra la discriminació (The American-Arab Anti-Discrimination Committee) ha descrit aquesta pel·lícula com "Probablement la més racista de les pel·lícules mai feta contra els àrabs per Hollywood."

## Referències

* ↑ Friedkin, William. The Friedkin Connection: A Memoir (en anglès). HarperCollins, 2013, p. 16. ISBN 0062097261.
* ↑ Normes d'intervenció
* ↑ The New York Times. Rules of engagement (en anglès). The New York Times.
* ↑ Whitaker>Whitaker, Brian.The 'towel-heads' take on Hollywood, The Guardian. 11 d'agost de 2000.
# Nippon Kaigi

Nippon Kaigi (en japonès:日本会議 en català: "La conferència del Japó") és una organització no governamental japonesa creada en 1997, amb una forta tendència nacionalista, i que promou el revisionisme històric, especialment pel que fa a la història japonesa del segle xx. No depèn de cap partit polític. Compta amb aproximadament 38.000 membres, entre ells persones molt destacades de la política, l'economia, i la cultura japonesa, i funciona com un lobby. Les seves posicions en determinats aspectes han estat molt influents en certs períodes en l'activitat del Govern japonès. El Primer Ministre Shinzo Abe, fou assessor del grup, que comptaria a més entre els seus membres amb diversos diputats.
El grup descriu entre els seus objectius; "canviar la consciència nacional, basada en la visió de la història del tribunal de Tòquio, com un problema fonamental" i "reformar l'actual Constitució."
Nippon Kaigi afirma comptar amb 38.000 afiliats, 47 seccions en prefectures, i unes 230 seccions locals.

## Referències

* ↑ VIAF ID: 152897904 (Corporate)
* ↑ Right side up, Jun 6th 2015, The Economist.
* ↑ 国民運動の歩み « 日本会議
* ↑ Norihiro Kato «Tea Party Politics in Japan». , 12-09-2014.
* ↑ Matthew Penney, Abe Cabinet - An Ideological Breakdown, The Asia-Pacific Journal: Japan Focus. Jan. 28, 2013
* ↑ N. Onishi - New York Times, December 17, 2006, Japan Rightists Fan Fury Over North Korea Abductions
* ↑ Pushed by conservatives, 19 assemblies pass statements urging constitutional revision Arxivat 2014-10-29 a Wayback Machine. Asahi Shimbun Aug 1, 2014

## Bibliografia

* Glenn D. Hook; Gavan McCormack (2001). Japan's Contested Constitution: Documents and Analysis, London; New York: Routledge,
* Naoko Shimazu (2006). Nationalisms in Japan, London; New York: Routledge
# Rasa del Clot de la Vall

La Rasa del Clot de la Vall és un torrent afluent per la dreta a la Canal de l'Embut, a la Vall de Lord

## Descripció

Neix a 2.321 msnm (42° 10′ 59.70″ N, 1° 31′ 19.58″ E﻿ / ﻿42.1832500°N,1.5221056°E﻿ / 42.1832500; 1.5221056) a la collada que separa el Pedró dels Quatre Batlles (a menys de 200 m. al nord) d'El Vulturó (a poc més de 400 m. al sud). La primera meitat del seu curs la fa seguint la direcció predominant SW-NE però quan es troba a menys de 200 m de la Rasa de la Bòfia, gira cap al NE i farà encara uns 1.800 m. baixant gairebé paral·lel a ella abans d'abocar les seves aigües a la Canal de l'Embut a 1.570 msnm.

## Municipis que travessa

Tot el seu recorregut el realitza pel terme municipal de la Coma i la Pedra.

## Xarxa hidrogràfica

La xarxa hidrogràfica de la Rasa del Clot de la Vall està integrada per un total de 7 cursos fluvials dels quals 5 són subsidiaris de 1r nivell de subsidiarietat i 1 ho és de 2n nivell.
La totalitat de la xarxa suma una longitud de 10.235 m.

## Referències

* 1 2 3 Mapa de l'ICC
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Aquestes són les coordenades obtingudes mitjançant l'aplicatiu que incorpora el mapa digital de l'ICC. Segons l'aplicatiu del web de la Xarxa de rius de Catalunya, les coordenades de l'origen d'aquest corrent fluvial són 42° 11′ 8.487″ N, 1° 31′ 40.21″ E﻿ / ﻿42.18569083°N,1.5278361°E﻿ / 42.18569083; 1.5278361
* ↑ «Xarxa de rius de les conques principals de Catalunya». Arxivat de l'original el 2010-09-22. [Consulta: 28 juliol 2009].
* ↑ Emprant l'eina de mesura de longituds del mapa digital de l'ICC a escala 1:5000, hom troba que la longitud d'aquest corrent fluvial és de 4.105 m.
# Sitx de Zaporíjia

Sitx de Zaporíjia (Ucraïnès: Запорізька Січ) - es tracta d'una fortalesa que va ser un centre fortificat dels cosacs ucraïnesos de la segona meitat del segle XVI - finals del segle XVIII, situada al sud d'Ucraïna. S'ha conservat informació sobre vuit d'aquestes fortaleses, que es van succeir. El fundador del primer Sich va ser Dmytro Vyshnevsky.

## Referències

* ↑ Сергійчук В. Дмитро Вишневецький, 2003… — С. 44.
* ↑ Яворницкий Д. І. Исторія запорозьких козаків, у трьох томах. — К.: Наук. думка, 1991. — Т. 3.// Глава Пятнадцатая, стр. 328., з посиланням на архів МЗС, малоросійські справи, 1710 р.

## Bibliografia

* Гетьмани України: Довідкове вид. / Ред. Т. М. Телітенко. — К.: Україна, 1995. — 113 с.
* Гетьмани України: Історичні портрети: Збірник / Упоряд. журн. «Україна». — К.: Журн. «Україна», газ. «Веч. Київ», 1991. — 213 с.
* Заруба В. М. Козацька старшина гетьманської України: персональний склад та родинні зв'язки (1648—1782). Дн-к: Ліра, 2011. 932 с., іл.
# Sitxovski

Sitxovski (en rus: Сычёвский) és un poble (un khútor) del krai de Stàvropol, a Rússia, que en el cens del 2010 tenia 2 habitants. Pertany al districte rural de Petrovski.

## Referències

* ↑ Протокол учредительского съезда Ставрсельскосоюза 11-13 января 1925 года и приложение к нему. Ставрополь: [Б. и.], 1925, p. 29-31.
# Situs solitus

Situs solitus és el terme mèdic que fa referència a la posició normal dels òrgans toràcic i abdominal. Anatòmicament, això significa que el cor està a l'esquerra amb l'aurícula pulmonar a la dreta i l'aurícula sistèmica a l'esquerra juntament amb l'àpex cardíac. Els òrgans del costat dret són el fetge, la vesícula biliar i un pulmó trilobulat, així com la vena cava inferior, mentre que els òrgans del costat esquerre són l'estómac, la melsa única, un pulmó bilobulat i l'aorta.
Les variants de la imatge normal són relativament poc freqüents. La reversió completa de tots els òrgans es coneix com a situs inversus, mentre que la reversió d'alguns òrgans, però no d'altres, s'anomena situs ambiguus o heterotaxia. La reversió aïllada del cor s'anomena dextrocàrdia.

## Referències

* ↑ Izpisúa Belmonte, JC «How the body tells left from right.». Scientific American, vol. 280, 6, 01-06-1999, pàg. 46–51. Bibcode: 1999SciAm.280f..46C. DOI: 10.1038/scientificamerican0699-46. PMID: 10349731.